# Cine de western

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

 Western** rendreza enta ista pachina; ta atros usos, se veiga **Western (desambigación) .

| **Historia d'o cine** |
| --- |
|  |
| **Tipos** |
|

|  |  |
| --- | --- |
| Mudo | Sonoro |
| Aragonés | Espanyol |
| Nortamericano | Latinoamericano |
| Asiatico | africano |
| Europeu |

 |
| **Cheneros** |
|

|  |  |
| --- | --- |
| Acción | Animación |
| Belico | Comedia |
| Documental | Experimental |
| Historico | Familiar |
| Fantasía | Ficción cientifica |  |
| Cine negro | Independient |
| Infantil | Intriga |
| Musical | Porno |
| Terror | **Western** |

 |

O **cine de western**, **western**, **cine de l'oeste** u **cine de vaqueros** ye un chenero cinematografico que se ambienta en o viello Ueste estadounidense. A parola *wéstern* ye orichinariament un adchectivo derivau d'o anglés *west* ('ueste'), pero se sustantivó pa fer referencia fundamentalment a obras cinematograficas, encara que tamién existe en a literatura (novela d'o Ueste).

Ye un chenero tipico d'o cine estausunidense, plegando mesmo a estar considerau como lo cine estausunidense por antonomasia, pero tamién d'o cine espanyol, italiano y de Reino Uniu. Las primera cintas de cine d'o ueste son d'inicios d'o cine con cuantas cintas de cine mudo d'esta tematica. Ye un chenero que gosa amostras cintas circumscritas en o tiempo y en l'espacio: entre los anyos 1840 y los anyos 1990 respective d'o tiempo y en territorios situaus a l'ueste d'o río Mississippi respective de l'espacio. Antiparte, encara que bellas cintas de western sí que amuestran feitos historicos concretos (como en ye *The Alamo* (1960, John Wayne) anque que muit mitificaus, no cal considerar que lo cine de western respecte las caracteristicas propias d'o cine historico, chustament en presentar os feitos con una visión epica y mitificada, pero sí que recurrer a un marco historico concreto.

Os prencipals interpretes d'o cine western estioron Randolph Scott, John Wayne, Tom Mix y Clint Eastwood, tamién cal destacar atros actors segundarios como Lee Van Cleff y especialistas como Luis Bar Boo u Frank Braña que amaneixen en mas de 100 y 150 cintas cadagún u Aldo Sambrell que amaneixe en mas de trescientas cintas. Tamién facioron incursions en o chenero destacaus actors como Henry Fonda, Gary Cooper, Eli Wallach, Harry Carey, Paul Newman, Burt Lancaster, Kirk Douglas, Christopher Lee, Gregory Peck, Charles Bronson, Harrison Ford, William S. Hart, David Carradine, Terence Hill, Borden Chase, Richard Widmark, Bud Spencer, Walter Brennan, James Stewart u Antonio Banderas, y artistas como Elvis Preisley y Ronald Reagan antis de estar politico cuan yera solo actor. D'entre os directors cal destacar a John Ford y Sergio Leone per alto de toz os de demás anque tamién destaca John Sturges como un d'os pioners d'o western clasico y en o anyos 1990-2000 Robert Rodriguez, amás d'atros directors como Anthony Mann, Raoul Walsh, Budd Boetticher, Thomas H. Ince, Sam Peckinpah, Henry Hathaway, Howard Hawks u Dalmer Daves. D'entre los guionistas, destacan Niven Bush, Philip Yordan, Dudley Nichols u Burt Kennedy, y entre los escritors autors de libros a on se i basan guions, Zane Grey. A musica tamién influyió en gran parte d'o exito d'este chenero destacando lo creyador de bandas sonoras per excelencia Ennio Morricone.

## Orichen d'o chenero

L'actor William S. Hart, una d'as primeras estrelas d'o chenero.
Con *Stagecoach* (1939, John Ford) un choven John Wayne revitalizó lo chenero, en ubrindo la suya edat d'oro.
*Vengeance Valley*, un western clasico de 1951, dirichiu por Richard Thorpe y protagonizau por Burt Lancaster, Robert Walker, John Ireland y Joanne Dru.
En realidat, as primeras cintas de western yeran cuasi que documentals, en amostrar personaches, feitos y formas de vida que encara yeran presents en o propio territorio estausunidense, a on cuan Edwin S. Porter rodaba o primer western reconoixible como tal en 1903 (*The Great Train Robbery*, amostrando lo robo d'un tren, ixe mesmo delicto se cometeba en ixe mesmo momento en bel puesto de l'ueste d'Estaus Unius. Asinas, estió lo mesmo Buffalo Bill qui financio la producción de bellas cintas sobre os suyos propios espectaclos ambientaus en o *salvache viello ueste*. Tanimientres, encara que los feitos que s'amostraban en as cintas de western yeran bien amanaus en o tiempo, ya feba trenta anyadas que s'heban publicau relatos y novelas en mitificando-los y presentando una visión edulcorada d'ixa epoca, como gosaba fer-se en as *dime novels* (u *novelas de tres centaus*).

Dende 1912 lo director cinematografico Thomas H. Ince estió qui alzó sobre l'fundamento anterior as pricipals caracteristicas d'o chenero en as suyas cintas, en establindo lo marco argumental principal, a configuración arquetipica d'os personaches y destacó la importancia d'o paisache en as cintas d'o chenero. Nomás caleba trobar as primeras estrelas propias d'o chenero, que bien luego plegoron (William S. Hart, Tom Mix, Gilbert M. Anderson y Harry Carey) en aportando a lo chenero las suyas propias caracteristicas personals.

En una epoca en a que bella cosa d'as productoras cinematograficas teneban encara la suya seu social en Nueva York, lo feito de rodar as cintas en escenarios naturals (que yera mas barato que fer-lo con decoraus en os estudios) permeteba amás a los directors una libertat mas gran respective d'as productoras, fendo asinas atractivo lo chenero a los suyos uellos, encara que en ixas envueltas fundamentoals d'o chenero yera encara considerau como un chenero a qui li mancaba seriedat; nomás que a partir de *The Covered Wagon* (James Cruce, 1923) estió cuan as productoras prencipioron a mirar millor o chenero y a invertir-ie. D'atra man en producir-se la migración d'as grans productoras enta l'ueste y amanar-se a los escenarios naturals a on s'heban escaiciu los feitos narraus en os western ixas productoras amostraron mas intrés en la producción de cintas d'o chenero.

## O cine sonoro

Mientres os anyos 1930 en amanixer o cine sonoro, lo western no trobó pas lo suyo camín y estioron bellas anyadas de produccions segundarias y pareixeba que lo chenero yera cuasi amortau. Pareixeba que lo cine sonoro ya no encaixaba en os antigos clichés de tipo epico d'o chenero. Tanimientres, en l'anyo 1939 *Walter Wanger Productions* (una chicota productora establida por Walter Wanger) produció una cinta con baixo presupuesto que carambolió lo panorama: *Stagecoach*. Dirichida por lo mayestro John Ford y protagonizada por un choven John Wayne (qui dica l'inte no heba treballau so que en westerns de segunda fila), desarguelló lo chenero y li atorgó una nueva vitalidat, iniciando la carrera cinematografica de John Wayne y consolidando la d'o director John Ford.

## A edat d'oro d'o western estausunidense

En rematar a Segunda Guerra Mundial lo western experimentó un important creiximiento, convertindo-se en un d'os cheneros fundamentals d'o cine estausunidense d'ixas envueltas, con directors como lo ya nombrau John Ford, Raoul Walsh, King Vidor, Henry King, William A. Wellmann y Howard Hawks en destacoron como grans directors d'o chenero, arredolaus de belatros directors que en rodaban circunstancialment bella cinta; puet considerar-se que los anyos 1940 estioron unas anyadas bien fecundas ta lo chenero. Tamién cambioron bellas caracteristicas d'o chenero, como lo feito de presentar a los amerindios de traza muito mas humanizada que en as cintas anteriors, fácil que en haber teniu muitos amerindios una destacada participación en a guerra; la primer cinta que amostró iste feito ye *Broken Arrow* (1950, Delmer Daves) en un camín que continoron *Apache* (1954, Robert Aldrich), *The Last Hunt* (1956, Richard Brooks) u *3:10 to Yuma* )1957, Delmer Daves).

Mientres los zaguers anyos 1940 y los anyos 1950 s'incorpororon en o chenero nuevos directors, como Budd Boetticher, John Sturges, Gordon Douglas, Delmer Daves, Anthony Mann, Samuel Fuller, Nicholas Ray, Don Siegel u Richard Brooks, que profundizoron en o chenero, en desembolicando nuevas rotas ta lo chenero; podendo citar bellas cintas como *Apache* (Robert Aldrich, 1954, con Burt Lancaster y Jean Peters), *The Tall T* (1957, Budd Boetticher, con Randolph Scott, Richard Boone y Maureen O'Sullivan), *Broken Arrow* (1950, Delmer Daves, con James Stewart, Jeff Chandler y Debra Paget), *3:10 to Yuma* (1957, Delmer Daves, con Glenn Ford, Van Heflin y Felicia Farr), *The Searchers* (1956, John Ford, con John Wayne, Jeffrey Hunter y Natalie Wood), *Run of the Arrow* (1957, Samuel Fuller, con Rod Steiger, Sara Montiel, Brian Keith y Charles Bronson), *Red River* (1948, Howard Hawks, con John Wayne, Montgomery Clift, Walter Brennan y Joanne Dru), *Rio Bravo* (1959, Howard Hawks, con John Wayne, Dean Martin, Ricky Nelson, Angie Dickinson y Walter Brennan), *The Gunfighter* (1950, Henry King, con Gregory Peck y Helen Westcott), *The Man from Laramie* (1955, Anthony Mann, con James Stewart, Arthur Kennedy, Donald Crisp y Cathy O'Donnell), *Johnny Guitar* (1954, Nicholas Ray, con Joan Crawford, Sterling Hayden y Mercedes McCambridge), *Shane* (1953, George Stevens, con Alan Ladd, Jean Arthur, Van Heflin), *Gunfight at the O.K. Corral* (1957, John Sturges, con Burt Lancaster, Kirk Douglas y Rhonda Fleming), *Wichita* (1955, Jacques Tourneur, con Joel McCrea y Vera Miles), *Yellow Sky* (1948, William A. Wellman, con Gregory Peck, Richard Widmark y Anne Baxter), u *High Noon* (1952, Fred Zinnemann, con Gary Cooper, Thomas Mitchell, Lloyd Bridges y Katy Jurado).

## Madureza y crepusclo

Mientres os primers anyos 1960 lo chenero plega en a suya madereza, en coincidindo con cambios fundos en a sociedat estausunidense, y marcha en un camín paralelo a lo que li escaiciba a un chenero tan amanau a lo western como lo cine negro y mesmo a lo cine de comedia, que tamién amuestra una mayor agrura en as suyas cintas; se conoix a iste periodo como lo *western crepuscular*. Coincidindo con iste periodo de madureza y conscients d'a popularidat d'o chenero, bellos directors que dica l'inte no heban treballau lo chenero en fan cintas, mas que mas con finalidaz comercials, con a-saber-lo exito d'atra man, como ye lo caso de George Roy Hill con *Butch Cassidy and the Sundance Kid* (1969, con Paul Newman, Robert Redford y Katharine Ross) u Blake Edwards con *Wild Rovers* (1971, con William Holden, Ryan O'Neal y Karl Malden). Antiparte, tamién plegan en o chenero as influyencias procedents d'Europa, a on s'ha desarrollau en rechimen de coproducción un subchenero con caracteristicas propias, clamau *spaghetti western*. O *spaghetti western*, clamau en os suyos inicios despectivament asinas en estar lo cine italiano en lo suyo orichen, ye una traza de cine a on s'amuestra mas crudament la violencia pero tamién la parodia; bellos criticos consideran que la fama d'iste subchenero ye debida mas que mas a lo treballo de Sergio Leone y que los suyos succesors lo en degradoron, en contaminando amás a parte d'o cine estausunidense. Os actors y directors mas clasicos, que son cosncients de que fan las suyas zagueras cintas, amuestran en o suyo treballo la nostalchia, en traspasando la suya propia nostalchia en veyer desapareixer una epoca a las suyas cintas, a on a sobén lo protagonista ye conscient de que vive en un mundo que plega a lo suyo final en plegar la clamada *civilización*. Isto puet veyer-se en cintas como *True Grit* de Henry Hathaway (1969) a on un nostalchico *Reuben J. "Rooster" Cogburn* interpretau soberbiament por John Wayne (y que li comportó un Oscar a lo Millor Actor) amuestra la suya incapacidat t'adaptar-se a lo mundo que ye naixendo, encara que ixe nuevo mundo en zagueras no pueda prescindir-ne; u en *The Shootist* (1976, Don Siegel) a on nuevament John Wayne torna a interpretar a *J.B. Books*, un viello pistolero que ye morindo por un cáncer. Atros actors caracteristicos d'o chenero, como Randolph Scott, se retiran, en iste caso dimpués de rodar *Ride the High Country* (1962, Sam Peckinpah), un d'os *western crepusculars* mas significativos. Chustament ye Sam Peckinpah o director d'una atra cinta que amuestra perfectament todo iste proceso, *The Wild Bunch* (1969, con William Holden, Ernest Borgnine, Robert Ryan y Edmond O'Brien), a on los protagonistas son tan desfasaus como lo en ye ya de feito lo mesmo chenero.

Tot i con ixo, cuan parixe que lo chenero ye amortau, s'amuestra que ye capable d'adaptar-se y mesmo de trasplantar-se entra d'atras epocas. En ye un eixemplo la cinta *Easy Rider* (1969, Dennis Hopper), d'a mesma anyada en que John Wayne ganó lo suyo Oscar, una *road movie* que no ye so que una transposición d'uns vaqueros a caballo enta uns *hippies* en motocicleta, interpretaus por Peter Fonda y por lo propio Dennis Hopper.

## O *western* en os anyos 1970

Mientres os anyos 1970 lo chenero s'adapta a los nuevos tiempos; como diz lo disco de Bob Bylan, *The Times They Are a-Changin'*, y la sociedat estausunidense y lo chenero d'o western no en podeban estar una excepción. Son tiempos prou complicaus, con a guerra de Vietnam, la luita por os dreitos civils, l'asasinato de Martin Luther King, Jr. y d'o president John Fitzgerald Kennedy, o caso Watergate y la dimisión de Richard Nixon rematando con a redota en Vietnam. Como s'escayece en atros cheneros cinematograficos, lo western amuestra bella consciencia desmitificadora d'o pasau d'o *Far West*, amanixendo cintas de western que introducen en a suya trama d'atros temas candents d'a sociedat estausunidense d'ixas envueltas, a sobén de forma tanchencial u alegorica.

En ista decada albandonan o mundo d'o cine figuras destacadas en o western, ya seiga actors u directors, como John Wayne, Henry Hathaway u Howard Hawks, pero ye tamién una decada a on s'incorpora en o chenero como director un Clint Eastwood que ya heba participau en cuantas cintas en a decada anterior, mas que mas en cintas d'o *spaghetti western*, estando las suyas primeras cintas como director *High Plains Drifter* (1973) y *The Outlaw Josey Wales* (1976), dos magnificas cintas d'o chenero.

## O *western* dende los anyos 1980

O decenio d'os anyos 1980 marca lo camín enta la recuperación d'o chenero, que se consolida con os treballos mas que mas de Clint Eastwood pero tamién d'atros directors y interpretes, como Lawrence Kasdan (*Silverado*, con Kevin Kline, Scott Glenn y Rosanna Arquette), Kevin Costner (*Dances with Wolves*, 1990, con Mary McDonnell) u Walter Hill (*The Long Riders*, 1980, con os chirmans David, Keith y Robert Carradine), y con aportacions puntuals d'atros directors como Michael Mann (*The Last of the Mohicans* (1992, con Daniel Day-Lewis, Madeleine Stowe y Jodhi May).

Una caracteristica d'0 moderno western que puede clamar-se *western revisionista*, una atra vegada adaptando-se a la realidat circumdant, ye la presencia en papels protagonistas d'as mullers, en un chenero que dica l'inte yera esencialment protagonizau por varons. En son eixemplos *The Quick and the Dead* (1995, Sam Raimi, con Sharon Stone, Gene Hackman y Russell Crowe), *Bad Girls* (1994, Jonathan Kaplan, con Madeleine Stowe, Mary Stuart Masterson, Drew Barrymore y Andie MacDowell) u *Bandidas* (2006, Joachim Rønning y Espen Sandberg, con Salma Hayek y Penélope Cruz). Un atro western revisionista ye *Posse* (1993, Mario Van Peebles, con Stephen Baldwin, Richard Gant y Richard Jordan), que reivindica la presencia d'os afroamericanos en o *Viello Ueste* en un contexto de popularidat d'o *black film*. Tamién s'amuestra la homosexualidat en una cinta como *Brokeback Mountain* (2005, Ang Lee, con Heath Ledger y Jake Gyllenhaal). Mesmo Michael Cimino plega a amostrar que en realidat os modernos Estaus Unius s'han contruyiu no nomás que exterminando a la población india, so que amás atorgando a los terratenients poders de vida y muerte, introdicindo asinas o concepto marxista de luita de clases (*Heaven's Gate*, 1980, con Kris Kristofferson, Christopher Walken, John Hurt, Sam Waterston, Brad Dourif y Isabelle Huppert).

## Cintas destacadas d'o chenero

*Ta mas detalles,* *veyer l'articlo **Cintas destacadas de cine de westernveyer os articlos **[[{{{2}}}]]** y **[[{{{3}}}]]veyer os articlos **[[{{{4}}}]]**, **[[{{{5}}}]]** y **[[{{{6}}}]]veyer os articlos **[[{{{7}}}]]**, **[[{{{8}}}]]**, **[[{{{9}}}]]** y **[[{{{10}}}]].
A selección de cintas d'ista lista s'ha feito a partir de bellas listas u recopilacions en libros y atras publicacions de criticos cinematograficos, en adhibindo-ie bellas astras cintas significativas y en as que se i puet trobar bella caracteristisca intresant respective de l'argumento, de l'elenco d'a cinta u d'os premios u exito de publico d'ixa cinta.

### Anyos 1890

| Anyo | Títol | Director | Notas |
| --- | --- | --- | --- |
| **1894** | *Buffalo Bill* | William Kennedy Dickson | Curtometrache (1 min.) |
|  |  |  |  |

### Anyos 1900

| Anyo | Títol | Director | Notas |
| --- | --- | --- | --- |
| **1903** | *The Great Train Robbery* | Edwin S. Porter | Considerau lo primer western d'a historia |
|  |  |  |  |

### Anyos 1910

| Anyo | Títol | Director | Notas |
| --- | --- | --- | --- |
| **1912** | *Custer's Last Fight* | Francis Ford |  |
| *The Invaders* | Francis Ford, Thomas H. Ince |  |
| *The Massacre* | D. W. Griffith |  |
| **1914** | *The Squaw Man* | Cecil B. DeMille, Oscar C. Apfel |  |
| **1916** | *Hell's Hinges* | Charles Swickard |  |
| **1917** | *Straight Shooting* | John Ford |  |
|  |  |  |  |

### Anyos 1920

| Anyo | Títol | Director | Notas |
| --- | --- | --- | --- |
| **1923** | *The Covered Wagon* | James Cruze |  |
| **1924** | *The Iron Horse* | John Ford |  |
| **1925** | *Tumbleweeds* | King Baggot, William S. Hart |  |
| **1926** | *The General* | Clyde Bruckman, Buster Keaton |  |
| *3 Bad Men* | John Ford |  |
| **1928** | *In Old Arizona* | Irving Cummings, Raoul Walsh |  |
|  |  |  |  |

### Anyos 1930

| Anyo | Títol | Director | Notas |
| --- | --- | --- | --- |
| **1930** | *Billy the Kid* | King Vidor |  |
| *The Big Trail* | Raoul Walsh, Louis R. Loeffler |  |
| **1931** | *Cimarron* | Wesley Ruggles |  |
| **1936** | *The Plainsman* | Cecil B. DeMille |  |
| **1939** | *Destry Rides Again* | George Marshall |  |
| *Dodge City* | Michael Curtiz |  |
| *Jesse James* | Henry King |  |
| *Stagecoach* | John Ford | 2 Premios Oscar (Actor Segundario y Banda Sonora Orichinal) y 5 nominacions (Cinta, Director, Fotografía, Montache y Disenyo de Producción) |
| *Union Pacific* | Cecil B. DeMille |  |
|  *''* |  |  |  |

### Anyos 1940

| Anyo | Títol | Director | Notas |
| --- | --- | --- | --- |
| **1940** | *Northwest Passage* | King Vidor |  |
| *The Westerner* | William Wyler |  |
| **1941** | *They Died with Their Boots On* | Raoul Walsh |  |
| *Western Union* | Fritz Lang |  |
| **1943** | *The Ox-Bow Incident* | William A. Wellman |  |
| *The Outlaw* | Howard Hughes |  |
| **1944** | *Buffalo Bill* | William A. Wellman |  |
| **1946** | *Duel in the Sun* | King Vidor |  |
| *My Darling Clementine* | John Ford |  |
| *The Overlanders* | Harry Watt |  |
| **1947** | *Pursued* | Raoul Walsh |  |
| *Unconquered* | Cecil B. DeMille |  |
| **1948** | *Fort Apache* | John Ford | 2 Premios d'o Festival Internacional de Cine de Locarno |
| *Red River* | Howard Hawks |  |
| *Silver River* | Raoul Walsh |  |
| *Yellow Sky* | William A. Wellman |  |
| *3 Godfathers* | John Ford |  |
| **1949** | *Colorado Territory* | Raoul Walsh |  |
| *She Wore a Yellow Ribbon* | John Ford | 1 Oscar (Millor Fotografía en Color) |
|  |  |  |  |

### Anyos 1950

| Anyo | Títol | Director | Notas |
| --- | --- | --- | --- |
| **1950** | *Broken Arrow* | Delmer Daves |  |
| *Colt .45* | Edwin L. Marin |  |
| *Rio Grande* | John Ford |  |
| *The Gunfighter* | Henry King |  |
| *Wagon Master* | John Ford |  |
| *Winchester '73* | Anthony Mann |  |
| **1951** | *Distant Drums* | Raoul Walsh | Primer emplego en o cine d'o *chilo de Wilhelm* |
| *Westward the Women* | William A. Wellman |  |
| **1952** | *Bend of the River* | Anthony Mann |  |
| *High Noon* | Fred Zinnemann | 4 Premios Oscar (Actor, Montache, Banda Sonora Orichinal y Canción Orichinal) y 3 nominacions (Cinta, Director y Guión Adaptau) |
| *Rancho Notorious* | Fritz Lang |  |
| *The Big Sky* | Howard Hawks |  |
| **1953** | *The Naked Spur* | Anthony Mann |  |
| *Shane* | George Stevens |  |
| *The Man from the Alamo* | Budd Boetticher |  |
| **1954** | *Apache* | Robert Aldrich |  |
| *Garden of Evil* | Henry Hathaway |  |
| *Johnny Guitar* | Nicholas Ray |  |
| *River of No Return* | Otto Preminger |  |
| *Silver Lode* | Allan Dwan |  |
| *The Far Country* | Anthony Mann |  |
| *Track of the Cat* | William A. Wellman |  |
| *Vera Cruz* | Robert Aldrich |  |
| **1955** | *Man Without a Star* | King Vidor |  |
| *Run for Cover* | Nicholas Ray |  |
| *Silver Lode* | Allan Dwan |  |
| *The Man from Laramie* | Anthony Mann |  |
| *The Tall Men* | Raoul Walsh |  |
| *Wichita* | Jacques Tourneur |  |
| **1956** | *Great Day in the Morning* | Jacques Tourneur |  |
| *Jubal* | Delmer Daves |  |
| *Seven Men from Now* | Budd Boetticher |  |
| *The Last Hunt* | Richard Brooks |  |
| *The Searchers* | John Ford |  |
| **1957** | *Forty Guns* | Samuel Fuller |  |
| *Gunfight at the O.K. Corral* | John Sturges |  |
| *Run of the Arrow* | Samuel Fuller |  |
| *The True Story of Jesse James* | Nicholas Ray |  |
| *The Tall T* | Budd Boetticher |  |
| *3:10 to Yuma* | Delmer Daves |  |
| **1958** | *Man of the West* | Anthony Mann |  |
| *Terror in a Texas Town* | Joseph Lewis |  |
| *The Big Country* | William Wyler |  |
| *The Law and Jake Wade* | John Sturges |  |
| *The Left Handed Gun* | Arthur Penn |  |
| **1959** | *Last Train from Gun Hill* | John Sturges |  |
| *No Name on the Bullet* | Jack Arnold |  |
| *Ride Lonesome* | Budd Boetticher |  |
| *Rio Bravo* | Howard Hawks |  |
| *The Hanging Tree* | Delmer Daves |  |
| *The Horse Soldiers* | John Ford |  |
| *These Thousand Hills* | Richard Fleischer |  |
| *Warlock* | Edward Dmytryk |  |
|  |  |  |  |

### Anyos 1960

| Anyo | Títol | Director | Notas |
| --- | --- | --- | --- |
| **1960** | *Comanche Station* | Budd Boetticher |  |
| *Flaming Star* | Don Siegel |  |
| *Heller in Pink Tights* | George Cukor |  |
| *The Alamo* | John Wayne |  |
| *The Magnificent Seven* | John Sturges |  |
| *The Unforgiven* | John Huston |  |
| **1961** | *One-Eyed Jacks* | Marlon Brando |  |
| *Two Rode Together* | John Ford |  |
| **1962** | *How the West Was Won* | Henry Hathaway, John Ford, George Marshall |  |
| *Ride the High Country* | Sam Peckinpah |  |
| *The Man Who Shot Liberty Valance* | John Ford |  |
| **1963** | *Brandy* | José Luis Borau, Mario Caiano |  |
| **1964** | *Cheyenne Autumn* | John Ford |  |
| *Major Dundee* | Sam Peckinpah |  |
| *Per un pugno di dollari* | Sergio Leone |  |
| *Rio Conchos* | Gordon Douglas |  |
| **1965** | *Per qualche dollaro in più* | Sergio Leone |  |
| **1966** | *A Big Hand for the Little Lady* | Fielder Cook |  |
| *El Dorado* | Howard Hawks |  |
| *Il buono, il brutto, il cattivo* | Sergio Leone |  |
| *Ride in the Whirlwind* | Monte Hellman |  |
| *The Professionals* | Richard Brooks |  |
| *The Shooting* | Monte Hellman |  |
| **1968** | *C'era una volta il West* | Sergio Leone |  |
| *The Stalking Moon* | Robert Mulligan |  |
| *5 Card Stud* | Henry Hathaway |  |
| **1969** | *Butch Cassidy and the Sundance Kid* | George Roy Hill |  |
| *Tell Them Willie Boy Is Here* | Abraham Polonsky |  |
| *The Wild Bunch* | Sam Peckinpah |  |
| *True Grit* | Henry Hathaway |  |
|  |  |  |  |

### Anyos 1970

| Anyo | Títol | Director | Notas |
| --- | --- | --- | --- |
| **1970** | *Little Big Man* | Arthur Penn |  |
| *Soldier Blue* | Ralph Nelson |  |
| *The Cheyenne Social Club* | Gene Kelly |  |
| *There Was a Crooked Man...* | Joseph L. Mankiewicz |  |
| **1971** | *Wild Rovers* | Blake Edwards |  |
| **1972** | *Jeremiah Johnson* | Sydney Pollack |  |
| *The Life and Times of Judge Roy Bean* | John Huston |  |
| **1973** | *High Plains Drifter* | Clint Eastwood |  |
| *Pat Garrett and Billy the Kid* | Sam Peckinpah |  |
| **1976** | *The Missouri Breaks* | Arthur Penn |  |
| *The Outlaw Josey Wales* | Clint Eastwood |  |
| *The Shootist* | Don Siegel |  |
|  |  |  |  |

### Anyos 1980

| Anyo | Títol | Director | Notas |
| --- | --- | --- | --- |
| **1980** | *Heaven's Gate* | Michael Cimino |  |
| *The Long Riders* | Walter Hill |  |
| **1985** | *Pale Rider* | Clint Eastwood |  |
| *Silverado* | Lawrence Kasdan |  |
| **1988** | *Young Guns* | Christopher Cain |  |
|  *''* |  |  |  |

### Anyos 1990

| Anyo | Títol | Director | Notas |
| --- | --- | --- | --- |
| **1990** | *Dances with Wolves* | Kevin Costner |  |
| **1992** | *Far and Away* | Ron Howard |  |
| *The Last of the Mohicans* | Michael Mann |  |
| *Unforgiven* | Clint Eastwood |  |
| **1993** | *Posse* | Mario Van Peebles |  |
| **1994** | *Bad Girls* | Jonathan Kaplan |  |
| *Wyatt Earp* | Lawrence Kasdan |  |
| **1995** | *Dead Man* | Jim Jarmusch |  |
|  |  |  |  |

### Anyos 2000

| Anyo | Títol | Director | Notas |
| --- | --- | --- | --- |
| **2003** | *Open Range* | Kevin Costner |  |
| *The Missing* | Ron Howard |  |
| **2005** | *Brokeback Mountain* | Ang Lee |  |
| *The Three Burials of Melquiades Estrada* | Tommy Lee Jones |  |
| **2006** | *Bandidas* | Joachim Rønning, Espen Sandberg |  |
|  |  |  |  |

## Referencias

## Vinclos externos

* Se veigan as imáchens de Commons sobre **o cine de western**.

| **Cheneros cinematograficos** |
| --- |
| *Black film* | *Cine d'acción* | *Cine d'animación* | *Cine d'artes marcials* | *Cine d'asayo* | *Cine d'autor* | *Cine d'aventuras* | *Cine belico* | *Cine biografico* | *Cine de capa y espada* | *Cine de catastrofes* | *Cine chovenil* | *Cine de chudicios* | *Cine de ciencia-ficción* | *Cine de comedia* | *Cine de comedia a l'italiana* (*Commedia all'italiana*) | *Cine de comedia romantica* | *Cine de desastres* | *Cine documental* | *Cine de drama* | *Cine epico* | *Cine erotico* | *Cine d'espionache* | *Cine d'esportes* | *Cine experimental* | *Cine de fantasía* | *Cine de gángsters* | *Cine de garcholas* | *Cine historico* | *Cine infantil* | *Cine d'intriga* | *Cine mudo* | *Cine musical* | *Cine negro* | *Cine de peplum* | *Cine policiaco* | *Cine politico* | *Cine pornografico* | *Cine quinqui* | *Cine relichioso* | *Cine de romance* | *Cine de serie B* | *Cine social* | *Cine de superherois* | *Cine de terror* | *Cine de western* | *Cine de zombis* |